हारिमुवारी हान्जा सुरनाय हाबाफारिखौ बेखेवनानै आनन्द खाटनियार बिथाङा बुंदों दि, – आसाम हादाबसानि खना खनला थानाय हारि हारिसाफोरनि बायदि गाबनि हारिमुनि सावगारि बेरखांनायखौ दिनै बे कलेजनि हारिमुवारी हान्जा सुरनाय हाबाफारियाव बेरखांनाय नुनो मोनदों। बेनि गेजेरजों आसाम हादाबसानि गासैबो थागिबिफोरनि गेजेराव गोरोबलायनानै थानायखौ फोरमायनो नाजानायखौ नुनो मोनदों। थारैनो बेफोरबादि हाबाफारिखौ बेखेवनो मोननाया आंनि थाखाय जोबोर खाफाल गोवां होनना बुंथिदों आनन्द खाटनियार बिथाङा।